Pöytäkirja Bulgarian tasavallan ja Romanian Euroopan unioniin liittymistä koskevista ehdoista ja menettelyistä - Liite VII:Luettelo, jota tarkoitetaan liittymispöytäkirjan 20 artiklassa: siirtymätoimenpiteet, Romania - 4.Kilpailupolitiikka - B.Terästeollisuuden rakenneuudistus



Virallinen lehti nro L 157 , 21/06/2005 s. 0145 - 0149



B. TERÄSTEOLLISUUDEN RAKENNEUUDISTUS Sopimus Euroopan perustuslaista, III osa, III osasto, I luku, 5 jakso, Kilpailusäännöt 1. Sen estämättä, mitä perustuslain III‐167 ja III‐168 artiklassa määrätään, Romanian myöntämää valtiontukea Romanian terästeollisuuden tiettyjen osien rakenneuudistukseen vuosina 1993—2004 pidetään yhteismarkkinoille soveltuvana edellyttäen, että: - Euroopan yhteisöjen ja niiden jäsenvaltioiden sekä Romanian välisestä assosioinnista tehdyn Eurooppa-sopimuksen [8] Euroopan hiili- ja teräsyhteisön (EHTY) perustamissopimuksen soveltamisalaan kuuluvista tuotteista tehdyssä pöytäkirjassa N:o 2 olevan 9 artiklan 4 kohdassa vahvistettua määräaikaa on pidennetty 31 päivään joulukuuta 2005 saakka, - kansallisessa rakenneuudistusohjelmassa ja yksittäisissä liiketoimintasuunnitelmissa vahvistettuja ehtoja, joiden perusteella edellä mainitun pöytäkirjan voimassaoloa pidennettiin, noudatetaan vuosien 2002—2008 ajan, - näissä määräyksissä ja lisäyksessä A esitetyt edellytykset täyttyvät, - valtiontukia ei myönnetä eikä makseta missään muodossa kansallisen rakenneuudistusohjelman piiriin kuuluville terästehtaille 1 päivän tammikuuta 2005 ja rakenneuudistusjakson päättymisajankohdan eli 31 päivän joulukuuta 2008 välisenä aikana, ja - Romanian terästeollisuudelle ei myönnetä eikä makseta valtiontukea rakenneuudistusta varten 31 päivän joulukuuta 2004 jälkeen. Näissä määräyksissä ja lisäyksessä A valtiontuella rakenneuudistusta varten tarkoitetaan mitä tahansa teräsyhtiöitä koskevaa toimenpidettä, joka on EY:n perustamissopimuksen 87 artiklan 1 kohdassa tarkoitettua valtiontukea ja jota ei voida pitää yhteismarkkinoille soveltuvana tavanomaisten yhteisössä sovellettavien sääntöjen mukaisesti. 2. Ainoastaan lisäyksessä A olevassa I osassa luetelluille yhtiöille, jäljempänä 'tukea saavat yhtiöt', voidaan myöntää valtiontukea Romanian teräsalan rakenneuudistusohjelman puitteissa. 3. Tukea saavien yhtiöiden yksittäisissä liiketoimintasuunnitelmissa ja kansallisessa rakenneuudistusohjelmassa kuvattu sekä näissä määräyksissä ja lisäyksessä A esitettyjen edellytysten mukainen Romanian teräsalan rakenneuudistus saatetaan päätökseen viimeistään 31 päivänä joulukuuta 2008, jäljempänä 'rakenneuudistuskauden päättymisajankohta'. 4. Tukea saava yhtiö ei saa: a) siirtää edelleen sille myönnettyä valtiontukea, jos kyseinen yhtiö sulautetaan johonkin lisäyksessä A olevaan I osaan sisältymättömään yhtiöön; b) ottaa haltuunsa lisäyksessä A olevaan I osaan sisältymättömien yhtiöiden varoja eikä siirtää edelleen sille myönnettyjä valtiontukia 31 päivänä joulukuuta 2008 päättyvänä aikana. 5. Kaikissa tukea saavien yhtiöiden omistajuutta koskevissa muutoksissa on noudatettava näissä määräyksissä ja lisäyksessä A määriteltyjä elinkelpoisuutta, valtiontukea ja kapasiteetin vähentämistä koskevia edellytyksiä ja periaatteita. 6. Yhtiöt, jotka eivät kuulu lisäyksessä A olevassa I osassa lueteltuihin tukea saaviin yhtiöihin, eivät saa valtiontukea rakenneuudistusta varten eivätkä muuta tukea, jota pidetään valtiontukea koskevien yhteisön sääntöjen vastaisena, eikä niiden edellytetä tässä yhteydessä vähentävän kapasiteettiaan. Näiden yhtiöiden toteuttamia kapasiteetin vähennyksiä ei oteta huomioon arvioitaessa vähimmäisvähennyksen toteutumista. 7. Tukea saaville yhtiölle hyväksyttävä rakenneuudistustuen kokonaisbruttomäärä määräytyy Romanian viranomaisten hyväksymien perusteiden mukaan, jotka esitetään kunkin tukitoimenpiteen osalta lopullisessa kansallisessa rakenneuudistusohjelmassa ja yksittäisissä liiketoimintasuunnitelmissa, edellyttäen, että tarkistetaan lopullisesti Eurooppa-sopimukseen liitetyssä pöytäkirjassa N:o 2 olevan 9 artiklan 4 kohdassa esitettyjen kriteerien täyttyminen ja että neuvosto hyväksyy kyseiset määrät. Ajanjaksolla 1993—2004 myönnettävän ja maksettavan rakenneuudistustuen kokonaisbruttomäärä saa kuitenkin olla enintään 49985 miljardia leuta (ROL). Tämän kokonaistuen enimmäismäärän puitteissa sovelletaan kullekin tukea saavalle yhtiölle ajanjaksolla 1993—2004 myönnettyyn ja maksettuun valtiontukeen seuraavia enimmäismääriä: Ispat Sidex Galaţi | 30598 miljardia ROL | Siderurgica Hunedoara | 9975 miljardia ROL | CS Reşiţa | 4707 miljardia ROL | IS Câmpia Turzii | 2234 miljardia ROL | COS Târgovişte | 2399 miljardia ROL | Donasid (Siderca) Călăraşi | 72 miljardia ROL | Valtiontuen tuloksena on oltava, että tukea saavat yhtiöt ovat elinkelpoisia tavanomaisin markkinaedellytyksin rakenneuudistuskauden päättymisajankohtana. Valtiontuen määrä ja intensiteetti rajoittuu kyseisen elinkelpoisuuden palauttamiseksi välttämättä tarpeelliseen. Elinkelpoisuus määritellään ottaen huomioon lisäyksessä A olevassa III osassa kuvatut vertailutasot. Romania ei saa myöntää muuta valtiontukea Romanian terästeollisuuden rakenneuudistukseen. 8. Tukea saavien yhtiöiden on vähennettävä valmiita tuotteita koskevaa nettokapasiteettia yhteensä vähintään 2,05 miljoonalla tonnilla ajanjaksolla 1993—2008. Tämän kapasiteetin vähentämisen mittausperusteena käytetään kyseessä olevien kuumavalssattujen terästuotteiden tuotantolaitosten pysyvää sulkemista hävittämällä ne fyysisesti niin, ettei niitä voida enää ottaa uudelleen käyttöön. Tukea saavan yhtiön asettamista konkurssiin ei katsota kapasiteetin vähentämiseksi [9]. Nettokapasiteetin vähentäminen vähintään 2,05 miljoonalla tonnilla sekä kyseisten tuotantolaitosten tuotannon lopettamisen ja pysyvän sulkemisen määräajat on saavutettava lisäyksessä A olevassa II osassa olevan aikataulun mukaisesti. 9. Tukea saavien yhtiöiden on kirjallisesti vahvistettava yksittäiset liiketoimintasuunnitelmat. Ne on pantava täytäntöön ja niihin on sisällyttävä erityisesti: a) Ispat Sidex Galaţi ‐yhtiön osalta: i) laitoksen nykyaikaistamiseen, tehokkuuden parantamiseen, kustannusten (erityisesti energiankulutuksen) vähentämiseen ja laadun parantamiseen tähtäävän investointiohjelman toteuttaminen ii) siirtyminen korkeamman lisäarvon teräslevytuotteiden markkinalohkoille iii) toiminnan tehokkuuden ja organisaation hallinnon parantaminen iv) yhtiön rahoituksellisen rakenneuudistuksen loppuunsaattaminen v) ympäristölainsäädännön noudattamisen edellyttämien investointien toteuttaminen b) Siderurgica Hunedoara ‐yhtiön osalta: i) laitosten nykyaikaistaminen tehtyjen myyntisuunnitelmien saavuttamiseksi ii) toiminnan tehokkuuden ja organisaation hallinnon parantaminen iii) ympäristölainsäädännön noudattamisen edellyttämien investointien toteuttaminen c) IS Câmpia Turzii ‐yhtiön osalta: i) korkeamman lisäarvon ja jalostettujen tuotteiden tuotannon lisääminen ii) tuotannon laadun parantamiseen tähtäävän investointiohjelman toteuttaminen iii) toiminnan tehokkuuden ja organisaation hallinnon parantaminen iv) ympäristölainsäädännön noudattamisen edellyttämien investointien toteuttaminen d) CS Reşiţa ‐yhtiön osalta: i) erikoistuminen paikalliselle putkialalle toimitettaviin puolivalmiisiin tuotteisiin ii) tehottoman kapasiteetin sulkeminen iii) ympäristölainsäädännön noudattamisen edellyttämien investointien toteuttaminen e) COS Târgovişte ‐yhtiön osalta: i) korkeamman lisäarvon tuotteiden osuuden lisääminen ii) kustannusten vähentämiseen, tehokkuuden lisäämiseen ja laadun parantamiseen tähtäävän investointiohjelman toteuttaminen iii) ympäristölainsäädännön noudattamisen edellyttämien investointien toteuttaminen f) Donasid Călăraşi ‐yhtiön osalta: i) laitoksen nykyaikaistamiseen tähtäävän investointiohjelman toteuttaminen ii) valmiiden tuotteiden osuuden lisääminen iii) ympäristölainsäädännön noudattamisen edellyttämien investointien toteuttaminen. 10. Kansalliseen rakenneuudistusohjelmaan ja yksittäisiin liiketoimintasuunnitelmiin myöhemmin tehtävien muutosten on oltava komission ja tarvittaessa neuvoston hyväksymiä. 11. Rakenneuudistuksen toteuttaminen tapahtuu täysin avoimesti ja terveiden markkinatalousperiaatteiden mukaisesti. 12. Komissio ja neuvosto seuraavat tiiviisti rakenneuudistusohjelman ja yksittäisten liiketoimintasuunnitelmien täytäntöönpanoa sekä näissä määräyksissä ja lisäyksessä A esitettyjen ehtojen täyttämistä ennen liittymistä ja sen jälkeen vuoteen 2009 saakka. Komissio seuraa erityisesti 7 ja 8 kohtaan sisältyviä valtiontukea, elinkelpoisuutta ja kapasiteetin vähentämistä koskevia tärkeimpiä sitoumuksia ja määräyksiä käyttäen erityisesti 9 kohdassa ja lisäyksessä A olevassa III osassa esitettyjä rakenneuudistuksen vertailutasoja. Komissio antaa tästä neuvostolle kertomuksen. 13. Seurannan yhteydessä tehdään riippumaton arvio vuosina 2005, 2006, 2007, 2008 ja 2009. 14. Romania toimii täysimääräisesti yhteistyössä kaikissa seurantaan liittyvissä järjestelyissä. Erityisesti: - Romania toimittaa komissiolle puolivuotisselvityksen viimeistään kunkin vuoden 15 päivänä maaliskuuta ja 15 päivänä syyskuuta, jollei komissio toisin päätä. Ensimmäinen selvitys on toimitettava 15 päivänä maaliskuuta 2005 ja viimeinen 15 päivänä maaliskuuta 2009; - Selvityksiin on sisällyttävä kaikki tarvittavat tiedot rakenneuudistusprosessin sekä kapasiteetin vähentämisen ja käytön seuraamiseksi ja niissä on oltava riittävät rahoitustiedot, jotta voidaan arvioida, ovatko näissä määräyksissä ja lisäyksessä A esitetyt edellytykset ja vaatimukset täyttyneet. Selvityksissä on oltava ainakin lisäyksessä A olevassa IV osassa tarkoitetut tiedot. Komissio varaa itselleen oikeuden muuttaa lisäyksessä A olevaa IV osaa seurantaprosessin aikana saamiensa kokemusten pohjalta. Tukea saavien yhtiöiden yksittäisten liiketoimintakertomusten lisäksi esitetään selvitys myös Romanian teräsalan yleistilanteesta, mukaan lukien viimeaikainen makrotaloudellinen kehitys; - Romania velvoittaa tukea saavat yhtiöt antamaan kaikki asiaankuuluvat tiedot, joita voidaan muissa olosuhteissa pitää luottamuksellisina. Esittäessään kertomuksensa neuvostolle komissio varmistaa, ettei yhtiökohtaisia luottamuksellisia tietoja ilmaista. 15. Neuvoa-antava komitea, jonka jäseninä on Romanian viranomaisten ja komission edustajia, kokoontuu puolivuosittain. Neuvoa-antava komitea voi pitää myös ad hoc ‐kokouksia, jos komissio katsoo sen tarpeelliseksi. 16. Jos komissio toteaa seurannan perusteella, että makrotaloudellisista ennusteista, tukea saavien yhtiöiden rahoitustilanteesta tai elinkelpoisuusarvioinnista on esiintynyt merkittäviä poikkeamia, se voi velvoittaa Romanian toteuttamaan aiheelliset toimenpiteet kyseessä olevien tukea saavien yhtiöiden rakenneuudistustoimenpiteiden tehostamiseksi tai muuttamiseksi. 17. Jos seurannassa osoittautuu, että: a) jokin näissä määräyksissä ja lisäyksessä A esitetty edellytys ei ole täyttynyt, tai b) jokin niistä Romanian antamista sitoumuksista, jotka on vahvistettu pidennettäessä ajanjaksoa, jonka aikana Romania voi poikkeuksellisesti myöntää valtiontukea terästeollisuutensa rakenneuudistukseen Eurooppa-sopimuksen mukaisesti, ei ole täyttynyt, tai c) Romania on myöntänyt rakenneuudistusjakson aikana lisää sääntöjenvastaista valtiontukea tukea saaville yhtiöille tai jollekin teräsyhtiölle, komissio toteuttaa aiheelliset toimet, joilla vaaditaan asianomaisia yhtiöitä maksamaan takaisin tuet, jotka on myönnetty näissä määräyksissä ja lisäyksessä A vahvistettuja edellytyksiä rikkoen. Tarvittaessa turvaudutaan liittymispöytäkirjan 37 artiklan tai 39 artiklan mukaisiin suojalausekkeisiin. [8] EYVL L 357, 31.12.1994, s. 2, sopimus sellaisena kuin se on viimeksi muutettuna EU—Romania-assosiaationeuvoston päätöksellä N:o 2/2003, tehty 25.9.2003 (ei vielä julkaistu virallisessa lehdessä). [9] Kapasiteetin vähennysten on oltava pysyviä komission päätöksessä N:o 3010/91/EHTY (EYVL L 286, 6.10.1991, s. 20) määritellyn mukaisesti. --------------------------------------------------